PMIndiaData/PMIndiaSum huggingface dataset:
পি.এম.না ১৪শুবা ব্রিক্স সম্মিৎতা শরুক য়াখ্রে

জুন ২৩-২৪, ২০২২দা ভর্চুএল ফোর্মেৎতা চিনাগী রাস্ত্রপতি শী জিংপিংনা ময়াই তাংবল লৌদুনা পাঙথোকপা ১৪শুবা ব্রিক্স সম্মিৎতা প্রধান মন্ত্রী নরেন্দ্র মোদীনা ভারতকী মহুৎ শিন্দুনা শরুক য়াখ্রে। ব্রাজীলগী রাস্ত্রপতি জায়র বোলসোনারো, রসিয়াগী রাস্ত্রপতি ব্লাদিমীর পুতিন অমসুং খা অফ্রিকাগী রাস্ত্রপতি সিরিল রামফোসাসু জুন ২৩দা সম্মিৎ অসিদা শরুক য়াখি। গ্লোবেল দিবেলপমেন্তগী অৱাংবা থাক্কী দাইলোগ, সম্মিৎ অসিগী নন-ব্রিক্স এঙ্গেজমেন্ত সেগমেন্ত জুন ২৪দা পাঙথোকখি। জুন ২৩দা লুচিংচবশিংনা কাউন্তর-তেরোরিজম, ললোন-ইতিক, হকশেল, ত্রেদিস্নেল মেদিসিন, অকোইবগী ফীভম, সাইন্স, তেক্নোলোজী অমসুং ইনোবেসন, লৌউ-শিংউ, তেক্নিকেল অমসুং ভোকেস্নেল এজুকেসন অমসুং ত্রেনিংগী লমশিং য়াওনা অমদি মলতিলেতরেল সিস্তেম, কোবিদ-১৯ লাইচৎ, মালেমগী ইকনোমিক রিকবরীগী রিফোর্ম পুরকপা য়াওনা মালেমগী ওইনা লৈরিবা মরু ওইবা হীরমশিংদা লুচিংবশিংনা খন্ন-নৈনখি। প্রধান মন্ত্রীনা ব্রিক্সকী লৈরিবা শক্তম অসি মপাঙ্গল কনখৎহন্নবা অমসুং ব্রিক্সকী চে-চাংশিংগী ওনলাইন দেতাবেজ, ব্রিক্স রেলৱে রিসর্চ নেৎৱার্ক লৈহন্নবা ৱাফমগী মতাংদা, অমসুং এম.এস.এম.ই.শিংগী মরক্তা তেংবাং পীনবা হেনগৎহন্নবা অপাম্বা ফোঙদোকখি। ভারতনা ব্রিক্স লৈবাকশিংগী স্তার্তঅপশিংগী মরক্তা লৈরিবা মরী চেৎশিনহন্নবা চহি অসিদা ব্রিক্স স্তার্তঅপকী থৌরম পাঙথোক্কনি। প্রধান মন্ত্রীনা হায়খি মদুদি ব্রিক্স মেম্বরশিংনা অমনা অমগী সেক্যুরিতীগী ৱাফম খঙবা তাই অমসুং তেরোরিস্তকী মতাংদা ম্যুচুএল সপ্পোর্ত পীনবা তাই অমসুং মসিগী অরুবা ৱাফম অসি পোলিতিসাইজ তৌরোইদবনি। সম্মিৎ অসি লোইশিনবদা ব্রিক্স লুচিংবশিংনা ‘বৈজিং দেক্লেরেসন’ এদোপ্ত তৌখি। জুন ২৪দা প্রধান মন্ত্রীনা হায়, ভারতনা এফ্রিকা, সেন্ত্রেল এসিয়া, সাউথইস্ত এসিয়া অমসুং পেসিফিক্তগী কেরিবিয়ন ফাওবগা চাউখৎ-থৌরাং পুরক্নবা পার্তনরশিপ থম্লি; ভারতনা ফ্রী, ওপন, ইনক্লুসিব, অমসুং রুল-বেজ মেরিতাইম স্পেসতা মীৎয়েং চংলি; ইন্দিয়ন ওসীন রিজনদগী পেসিফিক ওসীন ফাওবদা লৈরিবা লৈবাক পুম্নমক্কী সোভরেন্তী অমসুং তেরিতিরিএল ইন্তিগ্রিতী ইকাই খুম্নৈ: অমসুং মালেমগী ওইনা ৱারেপ-লৌবদা এসিয়া অমসুং এফ্রিকা অমদি লেতিন অমেরিকাগী অয়াম্বা শরুকশিং অসিদা মলতিলেতরেল সিস্তেমগী রিফোর্মগী ৱা তাদে। প্রধান মন্ত্রীনা সর্ক্যুলর ইকনোমীগী মরু ওইবা অদু থমখি অমসুং শরুক য়ারিবা লৈবাকশিংগী প্রজাশিংদা লাইফস্তাইল ফোর এনভাইর্নমেন্ত (লাইফ) কেম্পেনদা শরুক য়ানবা হায়খ্রে। শরুক য়ারিবা লৈবাকশিং অদুদি অলজেরিয়া, অর্জেন্তিনা, কম্বোদিয়া, ইজিপ্ত, ইথিওপিয়া, ফিজি, ইন্দোনেসিয়া, ইরান, কজাস্কিস্তান, মলেসিয়া, সেনেগল, থাইলেন্দ অমসুং উজবেস্কিস্তাননি। মমাংদা জুন ২২দা ব্রিক্স বিজিনেস ফোরমগী হৌদোকপগী থৌরমদা মরু ওইবা ৱারোল পীবদা প্রধান মন্ত্রীনা কোবিদ-১৯ লাইচৎ লৈজরবসু ব্রিক্স বিজিনেস কাউন্সিল অমসুং ব্রিক্স ৱুমেন বিজিনেস এলাইন্সনা মখোয়গী থবক লেপ্পতনা চত্থখিবগীদমক থাগৎপা ফোঙদোকখি। প্রধান মন্ত্রীনা ব্রিক্স বিজিনেস কম্ম্যুনিতীনা সোসিএল অমসুং ইকনোমিক্কী শীংনবশিং, স্তার্তঅপশিং, অমসুং এম.এস.এম.ই.শিংগীদমক তেক্নোলোজী-বেজ সোল্যুসনশিংগী লমদা তেংবাং পীনবা হেনগৎনবা অপাম্বা ফোঙদোকখি।
প্রধান মন্ত্রী শান্তিনিকেতন্দা চৎখ্রে, বিশ্ব ভার্তী য়ুনিবর্সিতীগী কনভোকেসন্দা শরুক য়াখ্রে, বঙ্গলাদেশ ভবন শঙ্গাখ্রে

প্রধান মন্ত্রী শ্রী নরেন্দ্র মোদী ঙসি ৱেস্ত বেঙ্গলগী শান্তিনিকেতন্দা চৎখ্রে। শান্তিনিকেতন্দা প্রধান মন্ত্রী মোদীনা বঙ্গলাদেশকী প্রধান মন্ত্রী সৈখ হসিনাবু তরাম্না ওকখি। গুরুদেব রবীন্দ্রনাথ তেগোরগী মফমদা ইকায় খুম্নবা উৎলদুনা, লুচীংবা অনিমক্না ভিজিতর্স বুক্তা খুৎয়েক পীখি। মদুগী মতুংদা লুচীংবা অনিমক্না বিশ্ব ভার্তী য়ুনিবর্সিতীগী কনভোকেসন্দা শরুক য়াখি। থৌরম অদুদা ৱা ঙাংলদুনা প্রধান মন্ত্রীনা প্রজা কোতি ১২৫ হেন্না ইথিল পীরিবা ভারতকী দেমোক্রেতিক সিস্তেম ওফ গোবর্নান্স অদু ওজা অমগুম শন্দোক্না তাকখি। গুরুদেব রবীন্দ্রনাথ তেগোরগী শেংলবা লমদম অসিদা মহৈ তম্বা ফংবা অসি লাইবক ফবনি হায়না মহাক্না ফোংদোকখি। ঙসি দিগ্রী ফংলবা মহৈরোইশিং অদুবু মহাক্না থাগৎপা ফোংদোকখি। মালেম অসি ইমুং অমনি হায়না বেদদা তাকপী তম্বীরিবা অদুনা বিশ্ব ভার্তী য়ুনিবর্সিতীগী মগুন অদু তাক্লি হায়না প্রধান মন্ত্রীনা হায়খি। বঙ্গলাদেশকী প্রধান মন্ত্রী সৈখ হসিনাবু তরাম্না ওক্লদুনা মহাক্না হায়খি মদুদি, ভারত অমসুং বঙ্গলাদেস অসি অমনা অমগী মরক্তা ম্যুচুয়েল কোওপরেসন অমদি কোওর্দিনেসন লিঙ্ক থম্বা পাম্বা লৈবাক অনিনি। গুরুদেব রবীন্দ্রনাথ তেগোরবু মালেম পুম্বনা ইকায় খুম্নৈ হায়না প্রধান মন্ত্রীনা হায়খি। মহাক্না চহি অহুমগী মমাংদা তাজিকিস্থানদা গুরুদেব রবীন্দ্রনাথ তেগোরগী অশাবা শক্তম অমা মায়খুম হাংদোকচবগী খুদোংচাবা ফংখিবা অদু মহাক্না নৌহৌননা নীংশিংখি। ঙসিসু মালেমগী য়ুনিবর্সিতী কয়াদা তেগোর অসি স্তদীগী সবজেক্ত অমা ওইরি হায়না মহাক্না হায়খি। মহাক্না গুরুদেববু গ্লোবেল সিতিজন অমগুম শিংথাখি। মনাক নকপদা লৈবা খুঙ্গংশিংদা স্কিল দিবেলপমেন্ত অমদি এজুকেসন ফংহন্নবা হোৎনরিবা অদুদা প্রধান মন্ত্রীনা বিশ্ব ভারতি য়ুনিবর্সিতীবু থাগৎপা ফোংদোকখি। ২০২১দা য়ুনিবর্সিতী অসিগী সেন্তিনরী চহি ফাওবদা খুঙ্গং ১০০ য়ৌনা পাকথোক-চাউথোকহন্নবা মহাক্না য়ুনিবর্সিতী অসিগী পুক্নীং থৌগৎখি। ২০২২ ফাওবদা ন্যু ইন্দিয়া অমা শেমগৎপদা বিশ্ব ভারতী য়ুনিবর্সিতী গুম্বা ইনস্তিত্যুসনশিংনা মরুওইবা থৌদাং লৌগদবনি হায়না প্রধান মন্ত্রীনা হায়খি। এজুকেসন সেক্তরদা কেন্দ্র সরকারনা লৌখৎলিবা ইনিসিয়েতিবশিং অদু মহাক্না ফোংদোকখি। বঙ্গলাদেশ ভবন শঙ্গাবগী থৌরমদা ৱা ঙাংলদুনা প্রধান মন্ত্রীনা ভবন অসি ভারত অমসুং বঙ্গলাদেসকী মরক্তা লৈরিবা কলচরগী মরি অদুগী খুদম অমনি হায়না শিংথাখি। বঙ্গবন্ধু সৈখ মুজিবুর রেহমানবু ভারত অমসুং বঙ্গলাদেশ অনিমক্তা চপ মান্ননা ইকায় খুম্নৈ হায়না মহাক্না ফোংদোকখি। মতৌ অদুম্না নেতাজী সুভাস চন্দ্র বোস, স্বামী বিবেকানন্দা অমসুং মহাত্মা গান্ধীবু ভারত্তা ইকায় খুম্নরিবা অদুম্না ইকায় খুম্নৈ হায়না মহাক্না ফোংদোকখি। চপ মান্নবা মওংদা গুরুদেব রবীন্দ্রনাথ তেগোরবু ভারত্তা ইকায় খুম্নরিবা অদুগুম্না বঙ্গলাদেশতা ইকায় খুম্নৈ হায়না মহাক্না ফোংদোকখি। লৈবাক অনিগী মরক্তা লৈনরিবা মরি অসিদা হৌখিবা চহি খরা অসি শিংথানীংঙাই ওইবা মতম ওইরে হায়না প্রধান মন্ত্রীনা হায়খি। মহাক্না ঙমখৈগী ৱাফম অমসুং তোঙান তোঙানবা কনেক্তিবিতী প্রোজেক্তশিংগী ৱারোইশিন পুরকখিবা অদু পনখি। লৈবাক অনিমক্কী মান্নবা গোলশিং লৈরি অমদি গোলশিং অদু ফংনবা মান্নবা লম্বীশিংদা চৎমিন্নরি হায়না মহাক্না অকনবা ৱাফম থমখি।
প্রধান মন্ত্রীনা তাইম্স গ্রুপকী চিয়রপর্সন শ্রীমতি ইন্দু জেননা লৈখিদবদা অৱাবা ফোঙদোকখ্রে

প্রধান মন্ত্রী, শ্রী নরেন্দ্র মোদীনা তাইম্স গ্রুপকী চিয়রপর্সন শ্রীমতি ইন্দু জেনজীনা লৈখিদবদা অৱাবা ফোঙদোকখ্রে। ত্বিৎ অমদা প্রধান মন্ত্রীনা হায়: "তাইম্স গ্রুপকী চিয়রপর্সন শ্রীমতি ইন্দু জেনজীনা লৈখিদবদা নুংঙাইতবা ফাওই। মহাক্কী কম্ম্যুনিতী সর্ভিসকী খোঙথাংশিং, ভারতকী চাউখৎ থৌরাংগীদমক পামজরম্বা অমসুং ঐখোয়গী কলচরদা য়াম্না থৱায় য়াওজরম্বা অদুগীদমক মহাকপু নীংশিংদুনা লৈহৌরগনি। মহাক্কা লোইননা ৱারী ৱাতাইশিং শাখিবা অদু নীংশিংলি। মহাক্কী ইমুং-মনুংগী অৱাবদা শরুক য়াজরি। ওম শান্তি।"
পি.এম.না মে ৩০দা পি.এম. কিয়র্স ফোর চিলদ্রেন স্কিমগী মখাদা কান্নবশিং পীথরগনি

প্রধান মন্ত্রী শ্রী নরেন্দ্র মোদীনা মে ৩০, ২০২২গী অয়ুক পুং ১০:৩০ তাবা মতমদা ভিদিও কনফরেন্সকী থোংদা পি.এম. কিয়র্স ফোর চিলদ্রেন স্কিমগী মখাদা কান্নবশিং পীথরগনি। প্রধান মন্ত্রীনা স্কুল চৎলিবা অঙাংশিংদা স্কোলরশিপশিং ত্রান্সফর তৌরগনি। থৌরম অসিদা অঙাংশিংদা পি.এম. কিয়র্স ফোর চিলদ্রেনগী পাসবুক অমসুং আয়ুশ্মান ভারত – প্রধান মন্ত্রী জন আরোগ্য য়োজনাগী মখাদা হেল্থ কার্দ খুৎশিন্নগনি। পি.এম. কিয়র্স ফোর চিলদ্রেন স্কিম অসি মার্চ ১১, ২০২০দগী ফেব্রুৱারী ২৮, ২০২২ ফাওবগী মতমগী মনুংদা কোবিদ-১৯ লাইচৎনা মরম ওইদুনা মমা-মপা অনিমক নত্ত্রগা লিগেল গর্জিয়ন নত্ত্রগা অয়োকপা মমা-মপাশিং নত্ত্রগা হিংহৌবা মমা/মপা লৈখিদ্রবা অঙাংশিংদা মতেং পীনবা মে ২৯, ২০২১দা প্রধান মন্ত্রীনা লাউথোকখি। স্কিম অসিগী পান্দমদি অঙাংশিংদা বোর্দিং অমসুং লোদজিং পীদুনা, এজুকেসন অমসুং স্কোলরশিপশিংগী খুত্থাংদা মখোয়বু এম্পাৱর তৌদুনা, চহি ২৩ শুরকপা মতমদা লুপা লাখ ১০গী শেলগী তেংবাং অমা পীদুনা মীপাল তাংদনা হীংবা ঙমজনবা অমসুং হেল্থ ইন্সুরেন্সকী খুত্থাংদা মখোয়গী ৱেলবিংগীদমক সস্তেনেবল ওইবা মওং অমদা মখোয়দা কমপ্রিহেন্সিব কিয়র অমসুং প্রোতেক্সন পীবা অসিনি। pmcaresforchildren.in কৌবা পোর্তেল অমা অঙাংশিংগী রেজিস্তর তৌনবা লোঞ্চ তৌখি। পোর্তেল অসি এপ্রুবেল প্রোসেস তৌরিবা অমসুং অঙাংশিংদা অতোপ্পা তেংবাং পীরিবা সিঙ্গল ৱিন্দো সিস্তেম অমনি।
নীংতম্বা নুমিৎনা লাকপদা প্রধান মন্ত্রীনা লৈবাক মীয়ামদা নুংঙাইবা ফোংদোকখ্রে

নীংতম্বা নুমিৎনা লাকপদা প্রধান মন্ত্রী শ্রী নরেন্দ্র মোদীনা লৈবাক মীয়ামদা নুংঙাইবা ফোংদোকখ্রে। প্রধান মন্ত্রীনা হায়খি, “লৈবাক মীয়াম পুম্নমকপু নীংতম্বা নুমিৎকী য়াইফ-পাউজেল পীজরি। জয় হিন্দ! ঐহাক্কী মরূপ ভারত মচা পুম্নমকপু নুংঙাইরবা নীংতম্বা নুমিৎকী য়াইফ-পাউজেল পীজরি। জয় হিন্দ।”
সন্ত কবির নগরদা প্রধান মন্ত্রীনা অফাওবা লাইনিংবা অমসুং শৈরেং ইবা কবিরগী মফমদা ইকায় খুম্নবা উৎখ্রে

প্রধান মন্ত্রী শ্রী নরেন্দ্র মোদীনা ঙসি উত্তর প্রদেশকী সন্ত কবির নগর জিলাদা লৈরিবা মাগরদা চৎখ্রে। মহাক্না অফাওবা লাইনিংবা অমসুং শৈরেং ইবা কবির লৈখিদবগী চহি ৫০০ শুবগী থৌরমদা সন্ত কবির সমাধিদা লৈ কত্তুনা ইকায় খুম্নখি। মহাক্না সন্ত কবির মাজারদা চাদরসু কৎখি। মহাক্না সন্ত কবির শুরুংদসু চৎখি অমদি সন্ত কবির একাদেমিগী উরেপ উয়ুং তম্বগী প্লেক অমা মায়খুম হাংদোকখি। মগরগী শেংলবা লমদম অসিদা অফাওবা লাইনিংবা কবিরগী মফমদা ইকায় খুম্নবা ফংজদুনা চহি কয়াদগী মহাক্না নিংজরকপা অমা ফংবা ঙম্লে হায়না মীয়ামগী মীফম অমদা প্রধান মন্ত্রীনা হায়খি মদুদি। প্রধান মন্ত্রীনা হায়খি মদুদি চাওরাক্না লুপা কোতি ২৪ চংনা শাগদৌরিবা সন্ত কবির একাদেমিনা সন্ত কবিরগী উইল তৌদুনা পীরম্বা লোয়ন লোয়ননা উত্তর প্রদেশকী রিজনেলগী লোনশিং অমসুং ফোল্ক আর্তশিং অদু লীদুনা থম্নবা ইন্সতিত্যুৎ অমা শারগনি। সন্ত কবিরনা ভারতকী আত্মাগী খ্বাইদগী মরুওইবা ৱাখল্লোন অদু তাকলি হায়না প্রধান মন্ত্রীনা ফোংদোকখি। মহাক্না কাস্তকী পল অদু থুগায়খি অমসুং ভারতকী খুঙ্গংশিংদা ঙাংনরিবা অচম্বা লোন ঙাংখি হায়না শ্রী নরেন্দ্র মোদীনা মখা তাখি। প্রধান মন্ত্রীনা হায়খি মদুদি ভারতকী তোঙান তোঙানবা মফমশিংদা মতম মতমগী ওইনা লাইনিংবশিং থোক্লক্লি, মখোয়না সমাজকী ফত্তবশিং তানথোক্তুনা সমাজ অসিবু লমজিংখি। ভারতকী তোঙান তোঙানবা মফমশিদা তোঙান তোঙানবা যুগশিংদা লৈরম্বা অসিগুম্লবা লাইনিংবা কয়াগী মমিং পল্লদুনা প্রধান মন্ত্রীনা সংবিধানগী থোংদা ভারতকী নাগরিক খুদিংমকপু মান্নহন্নবা হোৎনখিবা অদুগুম্লবা বাবা সাহেব অম্বেদকরবু পন্দুনা ঙাংখি। রাজনিতিগী খুদোংচাবা লৌবগী মায়োক্তা অকনবা ৱাফম থম্লদুনা প্রধান মন্ত্রীনা সন্ত কবিরনা তাকপি তম্বিরম্বশিং অদু নৌহৌনা নিংশিংখি মদুদি প্রজাগী অপাম্বা অমসুং অৱা-অনা খংবা মহাক অদু ফিদম্নফম ওইরবা লৈবাক ঙাকপা অমনি। সন্ত কবিরনা প্রজাশিংগী মরক্তা অমগা অমগা খেৎননা উরিবা অদুগুম্লবা সমাজকী মওং মতৌ পুম্নমক্কী অফ-ফত্তা নৈনখি। মসিগা মরি লৈননা প্রধান মন্ত্রীনা সমাজকী শোত্থরবা অমসুং লাইরবশিংদা শক্তি শিন্ননবা কেন্দ্র সরকারনা পায়খৎলিবা জন ধন য়োজনা, উজ্জ্বলা য়োজনা, ইন্সুরেন্স স্কিমশিং, তোইলেৎ শাবা অমসুং দাইরেক্ত বেনেফিৎ ত্রান্সফরগুম্বা তোঙান তোঙানবা স্কিমশিং পন্দুনা ঙাংখি। মহাক্না লম্বী-থোং, রেলৱেজ, ওপ্তিকেল ফাইবর নেৎৱার্কনচিংবা তোঙান তোঙানবা ইনফ্রাস্ত্রকচর সেক্তরশিংদা খোংথাং হেঙ্গৎলক্লিবা অদুসু পন্দুনা ঙাংখি। ভারতকী মফম পুম্নমক্না দিবেলপমেন্তকী মহৈ অদু ফংবা ঙমহন্নবা কেন্দ্র সরকারনা থবক তৌরি হায়না মহাক্না হায়খি। ন্যু ইন্দিয়াগী মীৎয়েং অদু মওং মতৌ পীবদা সন্ত কবিরগী তাকপি তম্বিরম্বশিং অদুনা মতেং পাংলগনি হায়না মহাক্না আশা তৌখি।
হয়েং প্রধানমন্ত্রীনা ৱার্ল্দ সস্তেনেবল দিব্লপমেন্ত সমিৎ ২০১৮ হৌদোক্লগনি

হয়েং ফেব্রুৱারিগী ১৬ ইরাই নুমীৎতা লৈবাক্কী কোনুংদা লৈরিবা বিগ্যান ভবন্দা ৱার্ল্দ সস্তেনেবল দিব্লপমেন্ত সমিৎ ২০১৮ (দবল্যুএসদিএস ২০১৮) প্রধানমন্ত্রী শ্রী নরেন্দ্র মোদীনা হৌদোক্লগনি । দবল্যুএসদিএস অসি দি ইনর্জী এন্দ রিসোর্স ইনস্তিত্যুত (তিইআরআই)গী ফ্লেগশিপ ফোরম্নি অমদি সস্তেনেবল দিব্লপমেন্ত, ইনর্জী অমসুং এনভাইরোনমেন্ত সেক্তরগী লমশিংদা মালেমগী লুচিংবশিং অমসুং ৱাখল্লোন পুথোক্লিবশিংবু কমন প্লেতফোর্ম অমদা পুন্না পুরক্নবা হোৎনরি । সমিৎ অসিদা এনভাইরোনমেন্ত, ফোরেস্ত অমসুং ক্লাইমেত চেঞ্জকী কেন্দ্র মন্ত্রী দা. হর্শ ভর্ধন, ইন্দস্ত্রী অমসুং কমর্সকী মন্ত্রী শ্রী সুরেশ প্রভু, শ্রী হর্দীপ পুরি মিনিস্তর ওফ স্তেত (ইন্দিপেন্দেন্ত চার্জ) হাউজিং এন্দ অর্বান এফিয়ার্স, শ্রী জয়ন্ত সিনহা সিবিল এবিএসনগী রাজ্য মন্ত্রী, মরুওইবা রজনিতীৱালাশিং অমসুং কোর্পোরেত লুচিংবশিং য়াওনা তোঙান তোঙানবা শক্নাইরবা মীওইশিংনা সমিৎ অসি হোস্ত তৌগনি । চহি অসিগী সমিৎ অসিগী হিরমদি ‘পার্তনরশিপ্স ফোর এ রেসিলিয়েন্ত প্লানেত’ ওইগনি, দবল্যুএসদিএস ২০১৮ অসিদা দিব্লপিং ইকোনোমিশিংনা খুদক্কী ওইনা মায়োক্নরিবা খ্বাইদগী খুদোংচাদবশিং অদু লোইশিন্নবা এক্সন ফ্রেমৱার্কশিং শেম্নবা পান্দম থম্লি । সমিৎ অসিদা পুথোক্কদবা মখল মখা য়াম্লবা ইশুশিং অদুদি লৈবাক কিন্থবা থিংবা, ইফেক্তিব ৱেস্ত মেনেজমেন্ত মেকানিজম, ইফেক্তিব ওইনা এয়ার পোলুসন থেংনবা, রিসোর্স অমসুং ইনর্জী ইফিসেন্সী হেঙ্গৎহন্নবা খোংথাংশিং, ক্লিন ইনর্জীদা ত্রানজিসন লাইথোকহনবনি । দবল্যুএসদিএস ২০১৮দা পাংথোক্কদৌরিবা ‘গ্রীনোবেসন একজিবিসন’ অসিনা সস্তেনেবল দিব্লপমেন্ত গোলশিং অদু ফংনবা খ্বাইদগী নৌবা তেক্নোলোজীশিং অদু উৎকনি । সমিৎ অসিদা পোলিসী মেকরশিং, রিসর্স তৌরিবশিং, থিঙ্ক তেঙ্কশিং, দিপ্লোমেতশিং অমসুং মালেমগী মফম কয়াদগী কোর্পোরেতশিং য়াওনা চাওরাক্না মীহুৎ ২০০০ হেন্না শরুক য়ারবা য়াই । শক্নাইরবা মালেমগী ৱাঙাংলোইশিংনা তোঙান তোঙানবা ইশুশিংদা ৱা ঙাংগনি । দি ইনর্জী এন্দ রিসোর্স ইনস্তিত্যুত (তিইআরআই)না ন্যু দিল্লিদা ফেব্রুৱারি ১৫,১৬ অমসুং ১৭তা মসিগী ওইবা ফ্লেগশিপ ফোরম ২০১৮ শুবা এদিসন ৱার্ল্দ সস্তেনেবল দিব্লপমেন্ত সমিৎ ২০১৮ (দবল্যুএসদিএস ২০১৮) হোস্ত তৌরি ।
নেপালগী প্রধান মন্ত্রীগী ভারত খোংচৎ মনুংদা পীখিবা ইন্দিয়া-নেপালগী অপুনবা ৱারোল (এপ্রিল ০৭, ২০১৮)

প্রধান মন্ত্রী শ্রী নরেন্দ্র মোদীগী বার্তন ফংদুনা নেপালগী প্রধান মন্ত্রী শ্রী কে.পি. শর্ম ওলী এপ্রিল ৬, ২০১৮দগী এপ্রিল ৮, ২০১৮ ফাওবা রাজ্যগী খোংচৎতা ভারত্তা থুংখ্রে। এপ্রিল ৭, ২০১৮দা প্রধান মন্ত্রী অনিমক্না লৈবাক অনিগী মরক্তা লৈরিবা তোঙান তোঙানবা মরিশিং অদু পাক্তক্ননা নৌহৌনা য়েংশিনখি। মখোয়না লৈবাক অনিগী সরকার, প্রাইবেৎ সেক্তর অমসুং মীয়ামগী মরক্তা শরুক য়াবা হেঙ্গৎলক্লিবা অদু তরাম্না ওকখি। প্রধান মন্ত্রী অনিমক্না মান্নবা, নাকল অনিগী মরক্তা থাজনবা, ইকাই খুম্নবা অমসুং কান্নবদা য়ুমফম ওইরগা লৈবাক অনিগী ওইবা মরিশিং অসি অনৌবা থাক্তা পুখৎনবা পুন্না থবক তৌমিন্ননবা ৱারেপ লৌখি। ভারত-নেপালগী মরূপ ওইবগী মরি অসি পুৱারীগী ওইবা অমসুং নাৎকী ওইবা মরি অমদি মীয়ামগী মরক্তা লৈনরিবা মরিশিংদা য়ুমফম ওইরগা শেম্লিবা অদুবু নৌহৌনা নিংশিংলদুনা নাকল অনিগী মরি হেন্না চেৎশিলহন্নবা চাং নাইনা অৱাংবা থাক্কী পোলিতিকেল একচেঞ্জশিং পাংথোকপগী মরূওইবা অদু প্রধান মন্ত্রী অনিমক্না চেৎনা পন্নখি। ভারতকা লোইননা মরূপ ওইবগী মরিশিং মখা তানা চেৎশিলহন্নবগীদমক মহাক্কী সরকারনা মরুওইবা খোংথাং লৌখৎলি হায়না প্রধান মন্ত্রী ওলীনা ফোংদোকখি। ইকোনোমিক ত্রান্সফোর্মেশন অমসুং চাউখৎ-থৌরাংগীদমক ভারতকী প্রোগ্রেস অমসুং প্রোস্পেরিতীদগী কান্নবা ফংনবা লম্বী অমদা লৈবাক অনিগী ওইবা মরিশিং চাউখৎহন্নবা নেপাল সরকারগী অপাম্বা অদু মহাক্না ফোংদোকখি। নোপাল সরকারগী মরু ওইবশিং অদুগী মতুং ইন্না ভারতনা নেপালগা লোইননা মসিগী শরুক য়ামিন্নবা অসি হেন্না চেৎশিনহন্নবা অচেৎপা ৱাফম থম্লি হায়না প্রধান মন্ত্রী মোদীনা প্রধান মন্ত্রী ওলীগী মফমদা থাজবা পীখি। ‘সবকা সাথ সবকা বিকাস’, ভারত সরকারগী মীৎয়েং অসি য়ুমলোন্নবশিংগা লোইননা ভারতনা শরুক য়ামিন্ননবগীদমক মতেং পীরিবা ফ্রেমৱার্ক অমনি হায়না প্রধান মন্ত্রী মোদীনা ফোংদোকখি। নিংশিংনীংঙাই ওইরবা পোলিতিকেল ত্রান্সফোর্মেশন অমগী মতুংদা মহাক্কী সরকারনা ‘সমৃদ্ধ নেপাল, সুখী নেপালী’ হায়বা ফিদম্নীংঙাই ওইরবা অতেনবা ৱাফম অসিগা লোয়ননা ইকোনোমিক ত্রান্সফোর্মেশন্দা প্রায়োরিতী পীরি হায়না প্রধান মন্ত্রী ওলীনা ফোংদোকখি। প্রধান মন্ত্রী মোদীনা নেপালগী প্রজা মীয়াম অমসুং সরকারবু নেপালদা লোকেল লেবেল, ফেদরেল পর্লিয়ামেন্ত অমদি অহানবা প্রোভিন্সিয়েল মীখলশিং মায় পাক্না পাংথোকপদা নুংঙাইবা ফোংদোকখি। প্রধান মন্ত্রী অনিমক্না নেপালগী বিরগঞ্জদা শারিবা ইন্তিগ্রেতেদ চেক পোস্ত শঙ্গাখি। অথুবা মতমদা মসি মথৌ তৌহনবনা ক্রোস-বোর্দর ত্রেদ অমসুং পোৎ পুথোক পুশিন তৌবা অমদু প্রজাশিং চৎথোক চৎশিন তৌবা হেঙ্গৎহল্লগনি হায়না মখোয়না থাজবা থমখি। প্রধান মন্ত্রী অনিমক্না ভারতকী মোতিহারীদা পাংথোকপা, মোতিহারী-অম্লেখগঞ্জ ক্রোস-বোর্দর পেত্রোলিয়ম প্রদক্তস পাইপলাইনগী গ্রাউন্দ ব্রেকিং সেরেমোনীদা শরুক য়াখি। ম্যুচুয়েল ইন্তরেস্তকী ওইবা মখাগী মরুওইবা লমশিং অসিদা তোঙান তোঙানবা স্তেতমেন্ত অহুম ঙসি ইশু তৌখ্রে (লিঙ্কশিং মখাদা পীরি): • India-Nepal: New Partnership in Agriculture • Expanding Rail Linkages: Connecting Raxaul in India to Kathmandu in Nepal • New Connectivity between India and Nepal through Inland Waterways প্রধান মন্ত্রী ওলীনা, বার্তন তৌরকপা, অমদি মহাক অমসুং মহাক্কী মীহুৎ কাংবুদা পীবীরিবা অতিথী সেবা অদুগীদমক প্রধান মন্ত্রী মোদীবু থাগৎপা ফোংদোকখি। নেপালদা অথুবা মতমদা লাকপীনবা প্রধান মন্ত্রী ওলীনা প্রধান মন্ত্রী মোদীগী মফমদা বার্তন অমা খুৎশিন্নখি। প্রধান মন্ত্রী মোদীনা বার্তন অদু তরাম্না লৌখি; দিপ্লোমেতিক চেনেলগী খুত্থাংদা অক্নবা মতম অদু লেপকনি।
প্রধান মন্ত্রীনা ঐচ.ই. মিখাইল গোর্বাচেব লৈখিদবদা নুংঙাইতবা ফোংদোকখ্রে

প্রধান মন্ত্রী, শ্রী নরেন্দ্র মোদীনা ঐচ.ই. মিখাইল গোর্বাচেব লৈখিদবদা থম্মোই শোক্না নুংঙাইতবা ফোংদোকখ্রে। প্রধান মন্ত্রীনা মহাক্কী ত্বীত অমদা অসুম্না ফোংদোকখিঃ “পুৱারীগী তাঙ্কক কয়াদা মুত্থৎপা য়াররোইদবা মফম কল্লম্বা ২০শুবা চহি-চাগী লুচিংবা ৱাঙাঙলোই, ঐচ.ই. মিখাইল গোর্বাচেবকী মরুপ-মপাং অমসুং ইমুং-মনুংগী অৱাবদা ঐহাকসু শরুক য়ারি। ভারতকা লৈনরিবা মরী হেন্না চেৎশিলহন্নবা মহাক্না হোৎনখিবশিংবু ঐখোয়না নীংশিংলি অমসুং ইকায় খুম্নরি”।
প্রধানমন্ত্রীনা লৈবাক মীয়ামদা ধন্তেরাগী য়াইফ-পাউজেল পীখ্রে

প্রধানমন্ত্রী শ্রী নরেন্দ্র মোদীনা ধন্তেরাগী য়াইফরবা থৌরম্না লাকপদা লৈবাক মীয়ামদা য়াইফ-পাউজেল পীখ্রে। প্রধানমন্ত্রীনা হায়খি, “ধন্তেরাগী হায়নীংঙাই লৈতনা য়াইফ-পাউজেল পীজরি। পুম্নমক্তা ধন্তেরাগী নুংঙাই-পাউজেল পীজরি। নুমিৎ অসিনা পুম্নমক্কী পুন্সিদা নুংঙাইবা, হকচং ফবা অমসুং ৱাৎত-পাদবা ওইহনবীবা ওইরসনু।”
পি.এম.না নই দিল্লীদা লৈবা মহাক্কী য়ুমদা নহারোলশিংগা লোয়ননা রক্ষা বন্ধন পাঙথোকখ্রে

প্রধান মন্ত্রী, শ্রী নরেন্দ্র মোদীনা নই দিল্লীদা লৈবা মহাক্কী য়ুমদা নহারোলশিংগা লোয়ননা রক্ষা বন্ধন পাঙথোকখ্রে। প্রধান মন্ত্রীনা পালন থৌরম অসিগী মমিশিং ত্বিত অমদা শিয়র তৌদুনা হায়খি; "নহারোলশিং অসিগা লোয়ননা পাঙথোকপা য়াম্না অখন্নবা রক্ষা বন্ধন অমা…"
প্রধান মন্ত্রীনা ফংলকপা মেমেন্তোশিং ই-ওক্সন পাংথোকপা লোইশিল্লে

প্রধান মন্ত্রীনা ফংলকপা মেমেন্তোশিং ই-ওক্সন অমসুং একজিবিসন পাংথোকপা ঙসি লোইশিল্লে। ওক্সন অদুদা মীয়াম্না অঙকপা ফংনা শরুক য়াখি অমসুং মীওই লিশিং কয়াদগী বিদশিং ফংখি। ই-ওক্সনদগী ফংলকপা শেনফমশিং নমামী গঙ্গে মিসনদা থাদগনি। কেন্দ্রগী কলচর মন্ত্রালয়না শীনবা সেপ্তেম্বর ১৪দগী হৌখিবা ই-ওক্সন অদুদা প্রধান মন্ত্রীদা পীরকপা মেমেন্তো ২৭৭২ য়োনখি। পোৎলমশিং অদু নই দিল্লীগী নেস্নেল গেল্লরী ওফ মোদর্ন আর্ত্তা য়েংনবা থমখি। মেমেন্তোশিং অদুদা অয়েকপা লাই, মীতমশিং, ইনফিশিং, ফুরিৎশিং অমসুং নাৎকী ঈশৈগী খোঙনবা পোৎলমশিং য়াওরি। অহানবদা ই-ওক্সন অদু ওক্তোবর ৩ ফাওবা পাংথোক্কদবনি। অদুবু মীয়াম্না হায়জরকপা অমসুং মীওই কয়ানা শরুক য়ানবা হায়রকপদগী নিলাম লাওবগী থবক অদু চয়োল অহুম শাংদোকখিবনি। ঙসি ফাওবদা পোৎ খুদিংমক নিলাম লাওখ্রে। নিলাম লাওবা অদুদা বোল্লীৱুদকী স্তারশিং হায়বদি অনিল কাপুর, অর্জুন কাপুর অমসুং শৈশকপা কৈলাস খের য়াওনা শক্নাইরবা রাজনিতীৱালাশিং অমসুং মীওই কয়ানা শরুক য়াখি। উৎখিবা মেমেন্তোশিং অদুগী মনুংদা লুপা ৫০০গী অপীকপা ভাগবান গনেসকী মীতম অমসুং থম্বাল মওংগী উপু য়াওরি। খ্বাইদগী মমল য়াম্বশিংগী মরক্ত মচু অহুমগী বেকগ্রাউন্দ অমদা প্রধান মন্ত্রীগা মহাত্মা গান্ধীগা য়াওবা লুপা লাখ ২.৫না অহৌবা মমল ওইবা এক্রাইলিক পেন্তিং অমা য়াওরি, মদু অরোইবা ওইনা লুপা লাখ ২৫দা য়োনখি। অহানবগী মমলদা লুপা ১০০০ ওইখিবা প্রধান মন্ত্রীনা মহাক্কী মমাদগী বর ফংবগী ফ্রেম চল্লবা ফোতোগ্রাফ অমা লুপা লাখ ২০দা য়োনখি। অতৈ মমিং চৎখিবা পোৎলমশিংগী মনুংদা মনিপুরগী ফোক আর্তসকী একজিবিত অমা (অশেংবা মমল লুপা ৫০,০০০, লুপা লাখ ১০দা য়োনখি ), শনবীনা ষনাও শঙ্গোম পীথকপা ধাতুগী মীতম (অশেংবা মমল লুপা ৪,০০০, লুপা লাখ ১০দা য়োনখি ) অমসুং স্বামী বিবেকানন্দগী সেন্তিম৪তর ১৪গী ধাতুগী মীতম (অশেংবা মমল লুপা ৪,০০০, লুপা লাখ ৬তা য়োনখি) য়াওরি।
বঙ্গলাদেশকী প্রধান মন্ত্রীগী সেক্যুরিতী এদভাইজর মেজর জেনরেল (রিতয়ার্দ) তারিক অহমেদ সিদ্দিকিনা প্রধান মন্ত্রীগা উনখ্রে

বঙ্গলাদেশকী প্রধান মন্ত্রীগী সেক্যুরিতী এদভাইজর মেজর জেনরেল (রিতয়ার্দ) তারিক অহমেদ সিদ্দিকিনা ঙসি প্রধান মন্ত্রী মোদীগা উনখ্রে। প্রধান মন্ত্রীনা ২০২১গী মার্চ থাদা চৎখিবা মহাক্কী বঙ্গলাদেশ খোংচৎ অদু নৌহৌনা নিংশিংখি অমদি প্রধান মন্ত্রী শৈখ হসিনাগী মফমদা মহাক্কী ওইবা য়াইফ পাউজেল পীখি। শ্রী সিদ্দিকিনা প্রধান মন্ত্রীবু ভারত-বঙ্গলাদেশ মরূপ ওইবগী মরী হেন্না চেৎশিলহনবা অমদি কোবিদ-১৯ লাইচৎ য়াওনা ক্রাইসিসকী মতমদা বঙ্গাদেশকা লোয়ননা খোংফম চেৎনা লেপ্পগীদমক থাগৎপা ফোংদোকখি। বঙ্গলাদেশপু হিরম খুদিংদা চাউখৎপা পুরকপদা প্রধান মন্ত্রী শৈখ হসিনাগী লিদরশিপ্পু প্রধান মন্ত্রীনা থাগৎখি অমদি ভারত-বঙ্গলাদেশকী মরী মকা তানা চেৎশিলহনবদা মহাক্কা লোয়ননা থবক তৌমিন্ননবা মহাক্কী ওইবা ৱাফম ফোংদোকখি।
পি.এম.না মালেমগী সংস্ক্রত নুমিৎনা লাকপদা য়াইফ পাউজেল পীখ্রে

প্রধান মন্ত্রী শ্রী নরেন্দ্র মোদীনা মালেমগী সংস্ক্রত নুমিৎনা লাকপদা মীয়ামদা য়াইফ-পাউজেল পীখ্রে। মহাক্না সংস্ক্রত চাউখৎহন্নবগীদমক পাইখৎলিবা খোঙথাংশিং অদুবু শীংথাখি। মহাক্না সংস্ক্রতকী মরু ওইবা অমসুং ফজবগী মরমদা ফোঙদোকখিবা মন কী বার্তগী ৱাফম অনি শিয়র তৌখি। মহাক্না নহারোলশিংগী মরক্তা সংস্ক্রত পাম্নবা হেনগৎলক্লিবা অসিগী মতাংদসু পাউদমখি। প্রধান মন্ত্রীনা ত্বিত তৌখি: “विश्वसंस्कृतदिनस्य शुभाशया:। भारते विश्वे च संस्कृतप्रचाराय कार्यं कुर्वतां सर्वेषाम् अभिनन्दनं करोमि। पूर्वतने एकस्मिन् #MannKiBaat मध्ये मया संस्कृतस्य महत्त्वं सौन्दर्यं च यत् उक्तं तत् अत्र ददामि। गतेषु वर्षेषु युवानः संस्कृतप्रचारे अग्रेसराः सन्ति। अगस्त २०२१ #MannKiBaat मध्ये अहम् एतादृशानां प्रयत्नानां प्रशंसां कृतवान्। आशासे यत् आगामिकाले अपि अस्माकं युवानः संस्कृते रुचिं दर्शयेयुः।“
কদর খান লৈখিদবদা প্রধান মন্ত্রীনা অৱাবা ফোংদোকখ্রে

কদর খান লৈখিদবদা প্রধান মন্ত্রী শ্রী নরেন্দ্র মোদীনা অৱাবা ফোংদোকখ্রে। প্রধান মন্ত্রীনা হায়খি, “কদর খান জীনা মহাক্কী অঙকপা এক্তিং স্কিলশিংনা সেনিমাবু মশক মঙাল থোকহল্লমি অমসুং মহাক্কী অখন্নবা মওং মতৌনা সেনিমা পামজবশিংবু পেনহল্লমি। মহাক শক্নাইরবা স্ক্রিনরাইতর অমসু ওইরম্মি অমসুং নীংশিংনিঙাই ওইরবা ফিল্ম কয়াগা মরী লৈনরম্মি। মহাক্না লৈখিদবদা অৱাবা ফোংদোকচরি। মহাক্কী ইমুং মনুং অমসুং মহাকপু পামজবশিংগী অৱাবদা শরুক য়াজরি।”
পি.এম.না হর ঘর তিরঙ্গা অভিয়ানগীদমক্তা মীয়াম্না থৱায় য়াওবা অসিগীদমক্তা থাগৎপা ফোংদোকখ্রে

প্রধান মন্ত্রী, শ্রী নরেন্দ্র মোদীনা ঙসি হর ঘর তিরঙ্গা অভিয়ানদা মীয়াম্না থৱায় য়াওনা শরুক য়াবা অসিবু থগৎখি। মহাক্না হায়খি মদুদি মসিগী ৱাখল্লোন অসিনা লৈবাক অসিগী অপুনবা অমসুং অমত্তা ওইবগী শক্তম অদুবু উৎলি। মহাক্না রাক্সাবন্ধনদা নহাশিংগা ৱারী-ৱাতাই শানখিবা অমসুং মখোয়দা মচু অহুমগী ফিরাল অসিবু পীখিবা ভীদিওসু শিয়র তৌরকখি। প্রধান মন্ত্রীনা অসুম্না ত্বীত তৌরকখি: “হর ঘর তিরঙ্গা অভিয়ান অসিগী মতাংদা লৈবাক মীয়ামদা য়াম্না নুংঙাইবা অমসুং থৱায় য়াওবগী উরিবা মতো অসিনা লৈবাক অসিগী অপুনবা অমসুং অমত্তা ওইবগী ৱাখল্লোন অদুগী খুদম্নি। মসিগী ৱাখল্লোন অসিনা অমৃতকাল অসিদা ভারতপুম্বগী ওইনা অনৌবা অৱাংবা থাক অমদা পুখৎলগনি। #HarGharTiranga” ভারতমচা খুদিংমক্না তিরঙ্গা অসিগী য়াম্না অখন্নবা মরী অমা লৈ। ঙসি অঙনবদা ঐগী নহা ওইরিবা মরুপশিংদা তিরঙ্গা পীখি। মখোয়গী মাইথোংদা তারিবা মোমোন মীনোক অদুনা পুম্নক তাক্লি!
প্রধান মন্ত্রী শ্রী নরেন্দ্র মোদী অমসুং রৱান্দাগী রাস্ত্রপতি, পাউল কাগামে অনিগী মরক্তা তেলিফোন্দা ৱারী শানখ্রে

ঙসি প্রধান মন্ত্রী শ্রী নরেন্দ্র মোদীনা রৱান্দাগী রাস্ত্রপতি পাউল কাগামেগা তেলিফোন্দা ৱারী শানখ্রে । মহাক্না ২০১৮দা রৱান্দাদা চৎলুরবা মতুংদা নাকল অনিগী মরীশিং ফগৎলকপদা প্রধান মন্ত্রীনা অপেনবা ফোংদোকখি । মহাক্কী ২০১৮গী খোঙচৎ মনুংদা প্রধান মন্ত্রী নরেন্দ্র মোদীনা ভারতকী শনবী ২০০ খুদোল পীখিবা অদু রৱান্দাগী রাস্ত্রপতিনা নীংশিংখি অমসুং শনবীশিং অদুনা রৱান্দাগী অঙাংশিংদা শঙ্গোম মরাং কাইনা ফংহনবদা মতেং পাংলে অমসুং লৌমীশিংগী শেন্থোক হেনগৎহল্লে হায়না ফোংদোকখি । কোবিদ-১৯ লাইচৎনা মরম ওইদুনা অনা-লায়েংগী থবকশিং অমসুং শেন-থুমগী থবকশিংদা থেংনরিবা খুদোংচাদবশিং লুচিংবা অনিনা খন্নখি । লাইচৎ অসি লাকশিন্নবা অমসুং মীয়ামগী য়াইফনবা মখোয়গী লৈবাকশিংগী পায়খৎলিবা থবকশিংগী মতাংদা ই-পাউশিং মখোয়না ফোংদোক্নখি । হৌজিক মায়োক্নরিবা অৱাবা মনুং অসিদা লৈবাক অনিগী মীওইশিং মাগী মাগী লৈবাকশিংদা হল্লক্নবা হোৎনবদা পাংবা য়াবা মতেং পাংনবা হায়না লুচিংবা অনিনা য়ানখি । কোরোনাভাইরস থেংননবা রৱান্দাদা পায়খৎলিবা থবকশিংদা মেদিকেলগী মতেং য়াওনা ভারতনা পাংবা য়াবা মতেং পাংগনি হায়না রৱান্দাগী রাস্ত্রপতিদা প্রধান মন্ত্রীনা থাজবা পীখি । রাস্ত্রপতি কাগামেগী লুচিং মখাদা লাইচৎ অসি নীংথিনা থেংনরিবা অমসুং মসিগী লাইচৎ অসি লাকশিন্নবা রৱান্দগী মীয়াম্না অচেৎপা ফিরেপ লৌবদা মহাক্না থাগৎখি । লাইচৎ মনুংদা রৱান্দাগী মীয়ামগী য়াম্না হকচাং ফনা অমসুং নুংঙাই-য়াইফনা লৈনবা প্রধান মন্ত্রীনা মহাক্কী য়াইফ-পাউজেল পীখি।
নেতাজী সুভাস চন্দ্র বোসকী জয়েন্তী লাকপদা প্রধান মন্ত্রীনা মফমদা ইকায় খুম্নবা উৎখ্র

নেতাজী সুভাস চন্দ্র বোসকী জয়েন্তী লাকপদা প্রধান মন্ত্রী শ্রী নরেন্দ্র মোদীনা মফমদা ইকায় খুম্নবা উৎখ্রে। প্রধান মন্ত্রীনা হায়খি, “নেতাজী সুভাস চন্দ্র বোসকী জয়েন্তী লাকপদা মফমদা ঐহাক্না খুরুমজরি। মহাক ভারতকী নীংতম্বা অমসুং লেম্লবা পুন্সি মরেল ফংনবগী মায়কৈদা মশামকপু কত্থোকখিবা অদুগুম্লবা লান্মী অমনি। মহাক্কী ৱাখল্লোনশিং অদু মপুং ফাহন্নবা অমদি মতিক লৈবা ভারত অমা ওইহন্নবা ঐখোয়না ৱাশক্লি।”
পি.এম.না লেহ হোস্পিতালদা অশোকপা লান্মীশিংগা ৱারী-ৱাতাই শানখিবগী ৱারোল

মরূপশা, ঐ ঙসি অদোম পুম্নমক্কী মফমদা ইকোক নোনবা লাকচরিবনি। মরমদি অদোম্না অদুক্কী মতিক থৌনা ফনা মায়োক্নখি, ঐনা নুমিৎ খরনিগী মমাংদসু হায়জখিবদুনি ঐখোয়বু থাদোক্তুনা চৎখ্রবা অথৌবশিং অদু ইচম চম্না চৎখিবা নত্তে। অদোম পুম্নমক্না পুন্না অকনবা পাউখুমসু পীখি। হোয় অদোম শোকপদগী হোস্পিতালদা লৈরি, মরম অসিনা অদোম খঙলমদবা য়াই। অদুবু ইরৈচা করোর ১৩০না অদোমগীদমক অদুক্কী মতিক চাউথোকচবা পোক্লি। অদোমগী থৌনা অসিনা, অনৌবা মীরোলশিংদা থৌনা ফবগী ইথিল পীনবীরি অমসুং মরম অসিনা অদোমগী থৌনা, অদোমগী নতিক অমসুং অদোম্না তৌখিবা অদুনা ঐখোয়গী নহা ওইরিবা মীরোলদা, ঐখোয়গী ইরৈবাকচাশিংদা লাক্কদৌরিবা মতম কয়া অসি ইথিন পীনবীদুনা লৈরগনি। অদুগা ঙসি মালেমগী ওইরিবা ফিভম অসিদা, মফম অদুদা ভারতকী থৌনা ফবা লান্মীশিংনা অসিগুম্বা মতিক অসি উৎথোক্লি, অসিগুম্বা পাঙ্গলশিংগা মায়োক্নরি হায়বা পাউজেল অসি য়ৌখিবদা মালেম অসিনসু মদুগী জৱান অদু কনানো হায়বসি খঙনীংবনা লাংতক্নবা পোকই। মখোয়গী ত্রেনিং কয়াদা ফরিবা, মখোয়গী কৎথোকপা কয়াদা ৱাংলিবা। মখোয়গী কমিৎমেন্ত কয়াদা চাউরিবা। ঙসি মালেম অপুনবা অসি অদোমগী থৌনাগী এনলাইসিস তৌরি। ঐ ঙসি শুপ্নগী অদোম্বু খুরুমজবা লাকচরিবনি। অদোম্বু শোকচদুনা, অদোম্বু য়েংজরগা অনৌবা থৌনা অমা পুদুনা চৎকদৌরিবনি, ইথিল অমা পুদুনা চৎকদৌরিবনি। অদুগা ঐখোয়গী ভারত মরোমদোম লেপচবা ঙম্নবা, মালেমগী থৌনা অমত্তগী মাংদা কোক নোন্দরি, কৈদৌঙৈদসু নোল্লোই। ঐনা ৱাফম অসি অদোমগুম্বা অথৌবা মরূপশিংগী মপান্দগী হায়বা ঙমজরিবনি। ঐ অদোম্বুসু খুরুমজরি, অদোম্বু পোকপীরিবী অদোমগী থৌনা ফবী ইমাশিংবু খুরুমজরি। অসিগুম্বা থৌনা ফরবা লাল্লোইশিংবু পোকপীদুনা, য়োকপী থাকপীদুনা অমসুং লৈবাক্কীদমক পীথোক্লিবী অদুগুম্বী ইমাশিং অদুদা হন্না হন্না ইকোক নোঞ্জরি। অদুগুম্বী ইমাশিং অদুগীদমক অদুক্কী মতিক চাউথোকচরবসু, মখোয়দা কয়ারক ইকোক নোঞ্জরবসু অদুম্মক ৱাৎলগদবনি। অমুক্কা হন্না মরূপশিং, অদোম অথুবা মতমদা ফবা ওইরসনু, অমসুং মশা-মউ ফনা, অমুক হন্না লাকশিনগনি, অমুক হন্না তেংবাং পীনগনি হায়বা ৱাখল্লোন অসিগা লোইননা ঐখোয় পুন্না চৎমিন্নরসি। থাগৎচরি মরূপশিং।